BG har en meget høj gennemførelsesprocent, hvilket ikke mindst skyldes den store hjælp, eleverne har adgang til.
Vi har bl.a. flere kompetente og personlige studievejledere, der giver kollektiv og individuel vejledning. Vi har også studiecafé, hvor eleverne kan møde op og få hjælp til med lektier og afleveringer.
Samtidig har vi en trivselskonsulent og et mentorkorps, der er med til at sikre, at der kan gives ekstra vejledning og individuel støtte i kortere eller længere perioder.
Endelig gør skolens størrelse, at lærerne har et mere personligt forhold til eleverne og på denne måde bedre kan imødekomme den enkeltes behov.